הממלכה המאוחדת באירוויזיון 2022

הממלכה המאוחדת השתתפה באירוויזיון 2022, שהתקיים בטורינו, איטליה, עם השיר "Space Man" של סאם ריידר. זו הייתה השתתפותה ה-64 של המדינה בתחרות הזמר של האירוויזיון. רשות השידור הבריטית (BBC) בחרה באופן פנימי את הנציג והשיר, בשיתוף עם חברות תקליטים שונות. כחברה ב"חמש המדינות הגדולות", לצד איטליה, גרמניה, צרפת וספרד, הממלכה המאוחדת העפילה באופן אוטומטי לגמר אירוויזיון 2022. ריידר ביצע את שירו ב-14 במאי, והגיע למקום השני עם 466 נקודות (283 מהשופטים ו-183 מהקהל). זו התוצאה הטובה ביותר של המדינה מאז הגעתה למקום השלישי באירוויזיון 2002, וריידר הפך לנציג הבריטי שקיבל את מספר הנקודות הגבוה ביותר בהיסטוריה של האירוויזיון. כ-8.9 מיליון אנשים צפו באירוויזיון השנה בממלכה המאוחדת, כשברגע השיא מספר הצופים עמד על 10.6 מיליון – נתוני המדרוג הגבוהים ביותר של התחרות במדינה זו בעת האחרונה. ערך מורחב – הממלכה המאוחדת באירוויזיון קדם לאירוויזיון 2022, הממלכה המאוחדת השתתפה שישים ושלוש פעמים בתחרות, מאז הופעת הבכורה שלה באירוויזיון 1957. היא זכתה חמש פעמים במקום הראשון: באירוויזיון 1967, עם השיר "Puppet on a String" של סנדי שו; באירוויזיון 1969 עם השיר "Boom Bang-a-Bang" של לולו; באירוויזיון 1976, עם השיר "Save Your Kisses for Me" של Brotherhood of Man; באירוויזיון 1981 עם השיר "Making Your Mind Up" של להקת באקס פיז ובאירוויזיון 1997, עם השיר "Love Shine a Light" בביצוע של קתרינה והגלים. הממלכה המאוחדת סיימה במקום השני 15 פעמים – יותר מכל מדינה אחרת. עד אירוויזיון 1998 נכנסה המדינה לעשר המתחרות הפותחות את לוח התוצאות בכל המהדורות, פרט לשתיים. אולם החל מאירוויזיון 1999, כשאיגוד השידור האירופי הסיר את מגבלת השפה של התחרות, הפופולריות הממלכה המאוחדת בתחרות פחתה. היא סיימה את אירוויזיון 2021 במקום האחרון עם 0 נקודות, כששלחה את ג'יימס ניומן עם השיר "Embers". בין השנים 2011–2015 הקימה רשות השידור הממלכתית ועדה שהואמנה על בחירת הנציג והשיר באופן פנימי. בשנת 2016 שונה הליך הבחירה לקדם לאומי. שיטה זו נותרה על כנה עד לשנת 2019. בשנת 2020 בחרה BBC לחזור לשיטת הבחירה הפנימית בשיתוף עם חברת התקליטים BMG. ב-21 באוקטובר 2021, יום לאחר פרסום המדינות המשתתפות באירוויזיון 2022, הכריזה רשות השידור על כמה שינויים בתהליך בחירת הנציג. גם השנה הוא יבחר בבחירה פנימית, אך הפעם בשיתוף עם חברת התקליטים טאפ מיוזיק. אמנים רבים חתומים בחברה זו, ביניהם דואה ליפה, לנה דל ריי ואלי גולדינג. קייט פיליפס, עורכת ה-BBC, הצהירה כי שיתוף הפעולה החדש עשוי להביא את הממלכה המאוחדת לימי גדולותיה באירוויזיון, שכן אמן מוכר ומבוסס יוכל לייצגה. ב-25 בינואר 2022 הכריזה חברת התקליטים כי היא החלה לרשום אמנים פוטנציאליים לאירוויזיון. בנובמבר 2021 הכריז הצמד המוזיקלי HYYTS כי הם מועמדים לייצג את המדינה בתחרות. הדבר אושר בריאיון בערוץ BBC Scotland, ששודרה מאוחר יותר ב-29 בינואר 2022. ב-3 בפברואר 2022 הכריזה מנחת תוכנית הבוקר Smooth London, ג'ני פלקונר, באופן לא רשמי כי צ'לסי גריימס נבחרה לייצג את הממלכה המאוחדת בתחרות הקרובה. ה-BBC לא פרסם אף אישור להכרזה, וגריימס עצמה אף הכחישה זאת בעמוד הטוויטר שלה. סאם ריידר הוכרז כנציגה הממלכה המאוחדת באירוויזיון 2022, עם השיר "Space Man" ב-10 במרץ 2022. זה הוכרז על ידי סקוט מילס בתוכנית הבוקר של BBC Radio 1. מאחר שהייתי מעריץ של תחרות האירוויזיון מאז שהייתי ילד, אני גאה שקיבלתי את ההזדמנות לשיר באירוע זה לצד כמה מהיוצרים, המבצעים וכותבי השירים המוכשרים ביותר ביבשת אירופה. אני מקווה שאייצג את הממלכה המאוחדת, מדינתי, בצורה שהיא תוכל להיות גאה. — סאם ריידר לאחר שנבחר לייצג את הממלכה המאוחדת באירוויזיון 2022 על מנת לקדם את "Space Man" ריידר הופיע במספר מדינות באירופה: תחילה הופיע במספר תוכניות טלוויזיה בריטי, ולאחר מכן טס לבולגריה שם צילם את הופעת הגיבוי של השיר בפני אזרחי המדינה. הוא הופיע גם במסיבות האירוויזיון השנתיות בלונדון ב-3 באפריל, באמסטרדם ב-9 באפריל ובמדריד ב-16 באפריל. ב-7 באפריל הופיע בתחנות רדיו הולנדיות, וב-14 באפריל נסע לבלגרד והופיע גם שם בתחנות רדיו מקומיות. הוא הופיע גם בסן מרינו, יוון וגרמניה. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כיוון שהממלכה המאוחדת חברה בחמש המדינות הגדולות, היא תעפיל לגמר באופן אוטומטי. ב-26 בינואר 2022 נקבע בהגרלת חצאי הגמר כי היא תצביע בחצי הגמר השני. שני חצאי הגמר שודרו ב-BBC Three וב-BBC iPlayer, בפרשנותם של סקוט מילס וריילן קלארק. זו הייתה הפעם הראשונה מאז 2015 שחצאי הגמר שודרו ב-BBC Three ולא בערוץ BBC Four.‏ הגמר שודר בווריאציות האזוריות של BBC One ברחבי הממלכה המאוחדת בפרשנותו של גרהם נורטון, וב-BBC Radio 2 כשקן ברוס תפקד כפרשן. מגיש הנקודות בערב הגמר מטעם הממלכה המאוחדת היה AJ אודודו. ב-20 בינואר אותה השנה הכריזה BBC כי חשיפת ההצבעות של חבר השיפוט הבריטי בערב הגמר תתבצע מהעיר סלפורד, שבצפון המדינה, ולא מלונדון כמקובל. ההחלטה הזו התקבלה כדי להאדיר את התרבות המוזיקלית של צפון המדינה, שכן איננה זוכה לפרסום. ב-13 במאי פורסם סדר ההופעות של הגמר, שנקבע על ידי מפיקי התחרות, כך ששירים דומים לא ישובצו בסמוך זה לזה. הממלכה המאוחדת הופיעה כמדינה ה-22, לפני פולין ואחרי אוסטרליה. ב-14 במאי ביצע ריידר את "Space Man" בגמר התחרות. הוא הגיע למקום השני עם 466 נקודות (283 מהשופטים ו-183 מהקהל). ההופעה הבריטית בגמר האירוויזיון נפתחה באורות בצבעי שחור-לבן ואפקטים של עשן על רצפת הבמה. לאחר מכן הוצג סאם ריידר, שלבש נעלי ספורט וסרבל צניחה חופשית עם טלאים שתפורים לבגדיו בצורת כוכבים, ירחים ושמשות – קישור לשם השיר "Space Man" ("איש החלל"). מסביב לריידר, שעמד על בסיס בצורת מעגל במרכז הבמה, הוצבו שלוש כנפי מתכת עצומים (אביזר התפאורה הגדול ביותר באירוויזיון 2022). שלוש הכנפיים נעו במהלך ההופעה, והחליפו את צבעם באמצעות מנורות לד שהודבקו עליהן. לקראת סיום השיר שלושתן הופלו על ידי ריידר לרצפה, ולאחר מכן נפתח סולו הגיטרה שלו. סולו הגיטרה אינו מופיע בגרסתו הרגילה של "Space Man", אלא בגרסת האירוויזיון שלו. הממלכה המאוחדת הגיע למקום השני, לפני זוכת האירוע, אוקראינה, ששלחה את קאלוש עם השיר "Stefania". היא קיבלה בסך הכל 466 נקודות (283 מהשופטים ו-183 מהקהל). זהו מספר הנקודות הגבוה ביותר שהממלכה המאוחדת צברה בהיסטוריית התחרות. במהלך שלושת המופעים העניקה כל מדינה שתי קבוצות הצבעה (הקהל של אותה המדינה והשופטים). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הבריטי הורכב מאדם האנטר, דניסה פירסון, אליוט קנדי, מת'יו קסייה, והלן ג'ורג'. בגמר הגיעה הממלכה המאוחדת למקום השני עם 466 נקודות. שמונה מחברי השיפוט הלאומיים העניקו את מירב הנקודות (12) למדינה בגמר: אוסטריה, אזרבייג'ן, בלגיה, צ'כיה, צרפת, גאורגיה, גרמניה ואוקראינה. הממלכה המאוחדת קיבלה את מירב הנקודות גם מהצבעות הקהל של מלטה. הממלכה המאוחדת העניקה את 12 הנקודות לשוודיה (שופטים) ואירלנד (קהל) בחצי הגמר השני, ולשוודיה (שופטים) ואוקראינה (קהל) בגמר. האנשים הבאים השתתפו בחבר השופטים הלאומי של הממלכה המאוחדת: אדם האנטר – כותב, מפיק מוזיקלי, חבר בלהקת HYYTS דניסה פירסון – זמרת-יוצרת, מפיקה מוזיקלית אליוט קנדי – זמר-יוצר מת'יו קסייה – במאי תיאטרון, די. ג'יי., מלחין, שדרן, עיתונאי הלן ג'ורג' – שחקנית, מנחה Marianka Swain, ‏Eurovision 2022 results: Ukraine wins and the UK's Sam Ryder finishes second, The Telegraph, 15 May 2022 "Eurovision 2022: How Sam Ryder turned things around for the UK". BBC News (באנגלית בריטית). 2022-05-15. נבדק ב-2022-05-15. "Eurovision 2022 final peaks at 10.6 million viewers". Radio Times (באנגלית). נבדק ב-2022-05-15. Granger, Anthony (25 בינואר 2022). "United Kingdom: Tap Music Shortlisting Artists For Eurovision 2022". Eurovoix (באנגלית בריטית). נבדק ב-25 בינואר 2022. {{cite web}}: (עזרה) Adams, Oliver (29 בנובמבר 2021). "HYYTS claim they were almost chosen as UK Eurovision 2022 act". Wiwibloggs. נבדק ב-29 בינואר 2022. {{cite web}}: (עזרה) "BBC Scotland - The Edit, Series 2, 29/01/2022". bbc.co.uk. BBC. 29 בינואר 2022. נבדק ב-29 בינואר 2022. {{cite web}}: (עזרה) Matamis, Apostolis (3 בפברואר 2022). "United Kingdom: Chelcee Grimes for Eurovision 2022?". Eurovision Fun. נבדק ב-3 בפברואר 2022. {{cite web}}: (עזרה) Matamis, Apostolis (3 בפברואר 2022). "United Kingdom: Chelcee Grimes for Eurovision 2022?". Eurovision Fun. נבדק ב-3 בפברואר 2022. {{cite web}}: (עזרה) Grimes, Chelcee [@ChelceeGrimes]. "That's the first I've heard 😅" (Tweet). נבדק ב-2022-02-08 – via Twitter. "Sam Ryder set to represent UK at Eurovision 2022 with SPACE MAN". BBC Blogs (באנגלית בריטית). BBC. 2022-03-10. נבדק ב-2022-03-10. Luukela, Sami (2022-03-10). "Sam Ryder to represent United Kingdom at Eurovision 2022 with "Space Man"". ESCXTRA.com (באנגלית בריטית). נבדק ב-2022-03-10. "United Kingdom: Sam Ryder launches SPACE MAN for Eurovision 2022 🇬🇧". Eurovision.tv (באנגלית אמריקאית). 10 במרץ 2022. נבדק ב-10 במרץ 2022. {{cite web}}: (עזרה) Granger, Anthony (20 בינואר 2022). "Eurovision 2022: Four More Countries Filming Live-on-tape Performances in Sofia". Eurovoix (באנגלית בריטית). נבדק ב-23 במרץ 2022. {{cite web}}: (עזרה) Granger, Anthony (23 בינואר 2022). "United Kingdom: Sam Ryder Films Live-On-Tape Performance For Eurovision". Eurovoix (באנגלית בריטית). נבדק ב-23 במרץ 2022. {{cite web}}: (עזרה) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. "Eurovision Semi-Finals move to new home on BBC Three". BBC Blogs (באנגלית בריטית). BBC. 2022-02-03. ארכיון מ-3 בפברואר 2022. נבדק ב-2022-02-03. {{cite web}}: (עזרה) "BBC Radio 2 - Celebrating Eurovision, Eurovision Grand Final 2022". BBC (באנגלית בריטית). נבדק ב-2022-04-27. BBC Eurovision [@bbceurovision]. "Just over 2 weeks to go until the #Eurovision Grand Final from Turin! Team SPACE MAN are ready, are you?" (Tweet) – via Twitter. Granger, Anthony (29 באפריל 2022). "🇬🇧 United Kingdom: AJ Odudu Spokesperson for Eurovision 2022". Eurovoix (באנגלית בריטית). נבדק ב-29 באפריל 2022. {{cite web}}: (עזרה) "UK's Eurovision production and broadcast base moves to Greater Manchester". bbc.co.uk. BBC. 20 בינואר 2022. נבדק ב-20 בינואר 2022. {{cite web}}: (עזרה) Granger, Anthony (20 בינואר 2022). "United Kingdom: Eurovision Points to be Announced From Salford". Eurovoix. נבדק ב-23 בינואר 2022. {{cite web}}: (עזרה) Eurovision.tv, Eurovision 2022: The Grand Final running order, ‏13/05/2022 eurovisionworld, Eurovision 2022 Grand Final Washak, James (5 במאי 2022). "🇬🇧 United Kingdom: All The Details About Sam Ryder's Rehearsal". Eurovoix (באנגלית בריטית). נבדק ב-15 במאי 2022. {{cite web}}: (עזרה) "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}: (עזרה) "Juries in the Grand Final of Turin 2022". European Broadcasting Union (EBU). נבדק ב-15 במאי 2022. {{cite web}}: (עזרה) eurovision.tv, first-semi-final - jury "Results of the Grand Final of Turin 2022". European Broadcasting Union. נבדק ב-15 במאי 2022. {{cite web}}: (עזרה) "Results of the Second Semi-Final of Turin 2022". European Broadcasting Union. נבדק ב-15 במאי 2022. {{cite web}}: (עזרה)